Rio-2016 Olimpiadasining 75 kilogrammgacha bo‘lgan bokschilar o‘rtasidagi musobaqada o‘zbekistonlik Bektemir Meliqo‘ziyev hindistonlik Vikas Krishanga qarshi ringga chiqib, uni 3:0 hisobida mag‘lubiyatga uchratgan edi. 15 avgust boks bahslarida Bektemirning raqibi ma’lum bo‘ldi. Meksikalik Misael Rodriges misrlik Xossam Abdinni 3:0 hisobida mag‘lubiyatga uchratib, yarim finalga yo‘llanma oldi va yarim final bahsida O‘zbekiston vakili Bektemir Meliqo‘ziyev bilan ringga ko‘tariladigan bo‘ldi. Eslatib o‘tamiz, boks bo‘yicha yarim final janglari 18 avgust kuni boshlanadi.